รมว.คลัง มอง GDP โตไตรมาสละ 3% มีความเหมาะสม หลัง Q1/59 โต 3.2%
รมว.คลัง มอง GDP โตไตรมาสละ 3% มีความเหมาะสม หลัง Q1/59 โต 3.2%
16 พ.ค. 2559

นายอภิศักดิ์ ตันติวรวงศ์ รัฐมนตรีว่าการกระทรวงการคลัง เปิดเผยว่า การขยายตัวของเศรษฐกิจไทยจากนี้ไปคงจะอยู่ในระดับกว่า 3% ไปต่อเนื่องทั้งปี ซึ่งถือว่ามีความเหมาะสม
รมว.คลัง กล่าวต่อว่า หลังจากที่เศรษฐกิจไทยขยายตัวได้ในระดับนี้ จะช่วยสร้างความมั่นใจให้ภาคเอกชนเข้ามาลงทุนเพิ่ม ส่วนภาคเกษตรที่การขยายตัวยังติดลบอยู่นั้น เชื่อว่าจะกลับมาขยายตัวได้ดีหลังเข้าสู่ช่วงฤดูฝนไปแล้ว ขณะที่แนวนโยบายของรัฐบาลยังคงดำเนินการเช่นเดิม โดยมุ่งเน้นการช่วยเหลือในกลุ่มที่ยังประสบปัญหา เพื่อให้กลับมาฟื้นตัวได้
โดยวันนี้สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ประกาศตัวเลข GDP ไตรมาส 1/59 เติบโต 3.2% 